[bookmark: _Hlk110238567]На основу Одлуке Градске управe за урбанизам, просторно планирање и изградњу објеката Града Сремска Митровица о расписивању Јавног позива за учешће привредних субјеката у спровођењу мера енергетске санације у домаћинствима путем уградње соларних панела за производњу електричне енергије за сопствене потребе и унапређење термотехничког система путем уградње калориметара, циркулационих пумпи,  термостатских  вентила и делитеља топлоте на територији Града Сремска Митровица број 401-776/2022-VI од 26.07.2022. године и Правилникa о суфинансирању енергетске санације породичних кућа и станова путем уградње соларних панела за производњу електричне енергије за сопствене потребе и унапређење термотехничког система путем уградње калориметара, циркулационих пумпи,  термостатских  вентила и делитеља топлоте по основу јавног позива за суфинансирање програма енергетске санације стамбених зграда, породичних кућа и станова, ЈП 1/22 („Службени лист Града Сремска Митровица“ број 7/2022) (у даљем тексту: Правилник), Комисија за реализацију мера енергетске санације Града Сремска Митровица (у даљем тексту: Комисија) дана 02.08.2022. године расписује,


ЈАВНИ ПОЗИВ
[bookmark: _Hlk70969037]ЗА УЧЕШЋЕ ПРИВРЕДНИХ СУБЈЕКАТА У СПРОВОЂЕЊУ МЕРА ЕНЕРГЕТСКЕ САНАЦИЈЕ  У ДОМАЋИНСТВИМА ПУТЕМ УГРАДЊЕ СОЛАРНИХ ПАНЕЛА ЗА ПРОИЗВОДЊУ ЕЛЕКТРИЧНЕ ЕНЕРГИЈЕ ЗА СОПСТВЕНЕ ПОТРЕБЕ И УНАПРЕЂЕЊЕ ТЕРМОТЕХНИЧКОГ СИСТЕМА ПУТЕМ УГРАДЊЕ КАЛОРИМЕТАРА, ЦИРКУЛАЦИОНИХ ПУМПИ,  ТЕРМОСТАТСКИХ  ВЕНТИЛА И ДЕЛИТЕЉА ТОПЛОТЕ НА ТЕРИТОРИЈИ ГРАДА СРЕМСКЕ МИТРОВИЦА 


На основу Одлуке о финансијској подршци домаћинствима у процесу енергетске транзиције на територији Града Сремска Митровица за 2022. годину („Службени лист Града Сремска Митровица“ број 7/2022) (у даљем тексту Одлука), а у складу са чланом 8. Одлуке, расписује се Јавни позив ради избора привредних субјеката који се баве производњом, услугама и радовима на енергетској санацији стамбених објеката путем уградње соларних панела за производњу електричне енергије за сопствене потребe и унапређењу термотехничких система путем уградње калориметара, циркулационих пумпи, термостатских вентила и делитеља топлоте. Eнергетскa санација у домаћинствима спроводи се кроз сарадњу са привредним субјектима који се баве радовима на уградњи соларних панела за производњу електричне енергије и радовима на унапређењу термотехничких система путем уградње калориметара, циркулационих пумпи, термостатских вентила и делитеља топлоте, а крајњи корисници бесповратних средстава су домаћинства на територији Града Сремска Митровица. Домаћинства која остваре право на суфинансирање могу набавити добра и услуге искључиво од привредних субјеката изабраних путем овог Јавног позива.
Циљ спровођења мере енергетске санације путем уградње соларних панела за производњу електричне енергије за сопствене потребе и унапређења термотехничких система путем уградње калориметара, циркулационих пумпи, термостатских вентила и делитеља топлоте је унапређење енергетске ефикасности и повећано коришћење обновљивих извора енергије у домаћинствима на територији Града Сремска Митровица.

I ПРЕДМЕТ

Предмет Јавног позива јесте избор привредних субјеката за спровођење активности на реализацији радова на: уградњи соларних панела, пратећих носача панела, инвертера и остале неопходне инсталације за производњу електричне енергије, уградњи двосмерног мерног уређаја за мерење предате и примљене електричне енергије, изради извештаја извођача радова о уградњи соларних панела и пратеће инсталације за производњу електричне енергије, као и извештаја о уградњи мерног места који је у складу са законом неопходан приликом прикључења на дистрибутивни систем за породичне куће и уградња електронски регулисаних циркулационих пумпи за породичне куће и опремање система грејања са уређајима за регулацију и мерење предате количине топлоте објекту (калориметри, делитељи топлоте, баланс вентили) за станове.  

II ПРАВО УЧЕШЋА НА ЈАВНОМ ПОЗИВУ

Право учешћа на овом јавном позиву имају сви заинтересовани привредни субјекти који испуњавају законом утврђене услове за обављање делатности и који испуњавају услове дефинисане Правилником и овим Јавном позивом. 
На Јавном позиву могу учествовати привредни субјекти који врше набавку, радове и  уградњу материјала, опреме и уређаја.
                                         
                       III УСЛОВИ ЗА УЧЕШЋЕ НА ЈАВНОМ КОНКУРСУ

На Јавном позиву могу учествовати привредни субјекти који врше испоруку и радове на уградњи материјала, опреме и уређаја  и испуњавају следеће услове:
· да су уписани у регистар АПР-а, а регистровани су као привредна друштва и предузетници најмање  шест месеци од дана подношења пријаве,
· да над њима није покренут стечајни поступак или поступак ликвидације,
· да имају атесте за материјале и производе,
· да имају запосленог или на неки други начин ангажованог инжењера електротехнике који поседује лиценцу у складу са законом којим се уређује изградња објеката, а који ће бити задужен за израду извештаја за уграђену инсталацију соларних панела за производњу електричне енергије,  
· да дају гаранцију на инвертер од минимално 5 година и на соларне колекторе од минимално 10 година.
IV ДОКУМЕНТАЦИЈА КОЈУ ЈЕ ПОТРЕБНО ПРИЛОЖИТИ ПРИ ПОДНОШЕЊУ
ПРИЈАВЕ

Подносилац пријаве је потребно да достави следећу документацију:

1. Пријавни образац (Прилог 1) у три примерка (оригинал и две копије);
2. Потписане изјаве (Образац 1 и Образац 4);
3. Потписане сагласности (Образац 2 и Образац 3);
4. Атести за материјале и производе;
5. Решење о  упису у регистар привредних субјеката;
6. Изјава о гаранцији на инвертер и соларне панеле (за меру уградња соларних панела). 

За предузетнике је потребно да изјаву достави лице које је регистровало обављање делатности као предузетник. За задруге потребно је доставити изјаву директора. Ова изјава мора бити дата након датума објављивања Јавног позива. 

У случају да је оснивач привредног субјекта страно правно лице, узима се изјава коју ће дати законски заступник привредног субјекта подносиоца захтева. Уколико постоји више законских заступника подносиоца захтева потребно је да сви доставе наведену изјаву која не мора бити оверена код нотара. 

У случају да је оснивач привредног субјекта страно физичко лице потребно је да сви законски заступници привредног субјекта подносиоца захтева доставе наведену изјаву која не мора бити оверена код нотара.

V ПРЕУЗИМАЊЕ ДОКУМЕНТАЦИЈЕ ЗА ЈАВНИ ПОЗИВ

Конкурсна документација за Јавни позив може се преузети на интернет страници Града Сремска Митровица, www.sremskamitrovica.rs и садржи:
− Комплетан текст Јавног позива,
− Прилог 1 – Пријавни образац,
− Прилог 2 – Изјаве подносиоца пријаве - Образац 1, Образац 2, Образац 3 и Образац 4,
− Прилог 3 – Критеријуми и начин бодовања за оцену Пријаве.

VI КРИТЕРИЈУМИ ЗА ИЗБОР ПРИВРЕДНИХ СУБЈЕКАТА

[bookmark: _Hlk68985879]Критеријуми за рангирање привредних субјеката обухватају следеће:
1) цену за:
- опрему и кровну уградњу за соларну електрану  капацитета 6 kW инсталисане снаге соларних панела, укључујући и уградњу и пратеће инсталације за производњу електричне енергије, 
- набавку  и уградњу  двосмерног мерног уређаја за мерење предате и примљене електричне енергије, 
- израду предмера и предрачун, као и извештаја о уградњи соларних панела и уградњи мерног места који је у складу са законом неопходан приликом прикључења на дистрибутивни систем. 
Цене дати по наведним ставкама а потребну опрему предвидети по Правилима о раду дистрибутивног система ОДС-а.
2) рок важења цена;
3) рок важења гаранције на инвертер (минимално 5 година) и соларне панеле (минимално 10 година) и процењени износ производeне електричне енергије у периоду од три године (за инсталисану снагу соларних панела 6 kW очекиван износ је 15.000 kWh). 

Критеријуми за рангирање директних корисника који врше набавку и радове на уградњи електронски регулисаних циркулационих пумпи за породичне куће, опремање система грејања са уређајима за регулацију и мерење предате количине топлоте објекту (калориметри, делитељи топлоте, баланс вентили) за станове обухватају следеће:
1) цене кључних добара  заједно са уградњом за меру за коју конкуришу;
2) рок важења цена за меру коју конкуришу;

Јавним позивом се одређује максимални број бодова по сваком од критеријума и број бодова по поткритеријумима, ако су поткритеријуми дефинисани у оквиру појединих критеријума.
Укупан максимални број бодова по свим критеријумима и поткритеријумима примењеним на поједини Програм не може прећи 100.

VII МЕСТО И РОК ДОСТАВЉАЊА ПРИЈАВА

Подносиоци пријаву за учешће на Јавном позиву попуњавају на српском језику, ћириличним писмом.

Попуњени, оверени и одштампани пријавни образац у три примерка (један оригинал и две копије) и пратећа документација достављају се у затвореној коверти са назнаком:

„ПРИЈАВА ЗА ЈАВНИ ПОЗИВ ЗА УЧЕШЋЕ ПРИВРЕДНИХ СУБЈЕКАТА У СПРОВОЂЕЊУ МЕРЕ ЕНЕРГЕТСКЕ САНАЦИЈЕ ПУТЕМ УГРАДЊЕ СОЛАРНИХ ПАНЕЛА ЗА ПРОИЗВОДЊУ ЕЛЕКТРИЧНЕ ЕНЕРГИЈЕ ЗА СОПСТВЕНЕ ПОТРЕБЕ И УНАПРЕЂЕЊЕ ТЕРМОТЕХНИЧКОГ СИСТЕМА ПУТЕМ УГРАДЊЕ КАЛОРИМЕТАРА, ЦИРКУЛАЦИОНИХ ПУМПИ,  ТЕРМОСТАТСКИХ  ВЕНТИЛА И ДЕЛИТЕЉА ТОПЛОТЕ У ДОМАЋИНСТВИМА
– НЕ ОТВАРАТИ“,
са пуном адресом пошиљаоца на полеђини коверте. 
Комплетна конкурсна документација се доставља у затвореној коверти.

[bookmark: _Hlk76499957]Пријаве доставити поштом на адресу Градске управe за урбанизам, просторно планирање и изградњу објеката Града Сремска Митровица, Светог Димитрија 13, 22000 Сремска Митровица - Комисијa за реализацију мера енергетске санације или лично на писарници у згради Градске управе (Градски услужни центар).

Благовременом доставом сматра се препоручена пошиљка предата пошти најкасније до истека последњег дана утврђеног рока за предају конкурсне документације (печат поште), без обзира на датум приспећа. Пријаве послате на било који други начин (нпр. факсом или електронском поштом) неће бити узете у разматрање. Непотпуне и неблаговремене пријаве неће бити узете у разматрање.

Рок за подношење пријава је 17.08.2022. године.

За све додатне информације и обавештења у вези Јавног позива можете се обратити на контакт телефоне 022/610-156 и 022/215-2095, као и електронску адресу: smkler@gmail.com.

Сва питања и одговори биће објављени на интернет страници Града Сремска Митровица www.sremskamitrovica.rs.

VIII НЕУРЕДНА ПРИЈАВА

Пријава ће се сматрати неуредном ако у достављеној писаној форми недостаје било који
документ из одељка IV. Јавног позива и у том случају решењем ће бити одбачена.

IX ОЦЕНА, ИЗБОР И ОБЈАВЉИВАЊЕ ОДЛУКЕ О ИЗБОРУ ПРИВРЕДНИХ СУБЈЕКАТА

Оцењивање и избор привредних субјеката врши се у складу са Јавним позивом и Правилником.
Оцењивање и избор привредних субјеката врши Комисија за реализацију мера енергетске санације Града Сремска Митровица  (у даљем тексту Комисија) на основу прегледа поднетих пријава. 
 
Пријаве са документацијом чија садржина није у складу са Јавним позивом се не оцењују и решењем ће бити одбачене.

У току поступка оцене и избора привредних субјеката Комисија може да од Подносиоца пријаве, према потреби, затражи додатну документацију и информације.

Комисија разматра, оцењује и рангира приспеле пријаве и у складу са условима Јавног позива, утврђује прелиминарну листу привредних субјеката. 
Прелиминарна листа привредних субјеката се објављује на огласној табли Града Сремска Митровица и званичној интернет страници Града Сремска Митровица www.sremskamitrovica.rs у року од 8 дана од дана истека рока за подношење пријава.

Учесници Јавног позива имају право увида у поднете пријаве и приложену документацију по утврђивању прелиминарне листе привредних субјеката, у року од 3 дана од дана објављивања листе. На прелиминарну листу привредних субјеката учесници Јавног позива имају право приговора Комисији у року од 8 дана од дана њеног објављивања.

Комисија је дужна да размотри поднете приговоре на прелиминарну листу привредних субјеката као и да донесе Одлуку о приговору, која мора бити образложена,  у року од 15 дана од дана његовог пријема.

О спроведеном поступку Комисија води записник и сачињава Предлог коначне Одлуке о избору привредних субјеката у спровођењу мера енергетске санације и исту доставља Градском већу Града Сремска Митровица на усвајање.

Градско веће града Сремска Митровица доноси  Одлуку о избору привредних субјеката у спровођењу мере енергетске санације путем уградње соларних панела за производњу електричне енергије за сопствене потребе и мере унапређења термотехничких система путем уградње калориметара, циркулационих пумпи, термостатских вентила и делитеља топлоте у року од 30 дана од дана истека рока за подношење приговора. 

Одлука Градског већа града Сремска Митровица о избору привредних субјеката у спровођењу мере енергетске санације путем уградње соларних панела за производњу електричне енергије за сопствене потребе и мере унапређења термотехничких система путем уградње калориметара, циркулационих пумпи, термостатских вентила и делитеља топлоте објављује се на огласној табли Града и званичној интернет страници Града Сремска Митровица.

X НАЧИН РЕАЛИЗАЦИЈЕ ДОДЕЉЕНИХ СРЕДСТАВА

[bookmark: _Hlk73728814]Градска управа за урбанизам, просторно планирање и изградњу објеката Града Сремска Митровица ће закључити технички споразум о спровођењу мера енергетске санације са изабраним привредним субјектима, којим ће се уредити међусобна права и обавезе.

Након потписивања Споразума о техничкој сарадњи са привредним субјектима, Град расписује јавни позив за појединачне пројекте грађана. Грађани су у обавези да приликом конкурисања доставе профактуру/предрачун издат од стране привредних субјеката са листе. 
Бесповратна средства се додељују грађанима за соларне панеле капацитета до и једнако 6 kW, а разлику за соларне панеле капацитета преко 6 kW до укупне вредности радова према предрачуну изабраног привредног субјекта сносиће грађанин.

Након избора појединачних пројеката грађана и утврђивања коначног броја корисника по привредном субјекту, потписују се тројни уговори између Града Сремска Митровица - Градске управе за урбанизам, просторно планирање и изградњу објеката, директног корисника и крајњег корисника о реализацији мера енергетске санације.

Контролу извршења уговорених обавеза извршиће Комисија и надлежни органи који су задужени за урбанизам односно заштиту животне средине у сарадњи са Комисијом. Привредни субјекти су дужни да Комисији, у сваком моменту, омогуће контролу реализације активности и увид у сву потребну документацију.

Град ће вршити пренос средстава директним корисницима у складу са закљученим тројним уговором, а не грађанима као крајњим корисницима, али тек након што појединачни крајњи корисник изврши уплату директном кориснику целокупну  своју обавезу и након завршетка реализације мере. 

Услов да се пренесу средства директном кориснику је потврда Комисије да су радови изведени како је предвиђено предмером и предрачуном који је грађанин предао када се пријавио за меру као и у складу са записником Комисије о обављеном изласку на терен, а након извршених радова.

Град ће вршити пренос средстава изабраним привредним субјектима у складу са закљученим уговором. Грађанин ће сам сносити трошкове изведених радова који буду већи од износа субвенције наведене у члану 6. Правилника (максималног износа учешћа Града Сремска Митровица).

Привредни субјекти до 01.03.2023. године достављају Градској управи за урбанизам, просторно планирање и изградњу објеката захтев за исплату средстава за суфинансирање мере енергетске санације путем уградње соларних панела за производњу електричне енергије за сопствене потребе и мере  унапређења термотехничких система путем уградње калориметара, циркулационих пумпи, термостатских вентила и делитеља топлоте по основу обављених радова или извршених услуга. Уз захтев достављају фотокопију издатог рачуна за извршене радове и услуге.  

Пренос средстава врши се након што:
1) се изда Потврда Комисије да су радови изведени како је предвиђено предмером и предрачуном који је грађанин предао када се пријавио на јавни позив. 
2) грађанин потпише уговор о потпуном снабдевању са нето мерењем са ЕПС снабдевањем (за меру уградње соларних панела). 
3) ОДС изда Акт о прикључењу, прикључи купца-произвођача на дистрибутивни систем  и упише га у регистар купца-произвођача. (за меру уградње соларних панела).
4) Крајњи корисник бесповратних средстава привредном субјекту исплати извршене радове/извршене услуге у износу умањеном за одобрена бесповратна средства.

Средства која се одобре за реализацију појединачних пројеката преносе се привредним субјектима у складу са одредбама Уговора.

На основу захтева за исплату средстава и записника Комисије, Градска управа за урбанизам, просторно планирање и изградњу објеката врши исплату из буџета.  

  

Број: 401-776/2022-VI
Датум: 02.08.2022. године 
Сремска Митровица
                                                      
                                                                                                                   КОМИСИЈА
                                                                                         Милош Мишковић, председник

